### Проект!

### Наредба за изменение и допълнение на Наредба № H-1 от 9.01.2014 г. за регистрация, първоначално определяне, поддържане на летателната годност, експлоатация на свръхлеки въздухоплавателни средства, обучение и издаване на свидетелства за правоспособност на пилотите и контрола върху тях *(обн., ДВ,* *бр. 7* *от 2014 г., изм., бр. 40 от 2018 г., изм. и доп., бр. 53 от 2018 г., доп., бр. 55 от 2019 г., изм., бр. 12 от 2020 г.)*

 **§ 1.** В чл. 2 се правят следните изменения и допълнения:

 **1.** В ал. 1 думите „ж“ и „й“ от Приложение II към Регламент (ЕО) 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) 1592/2002 и Директива 2004/36/ЕО (ОВ, L 79 от 2008 г.)“ се заменят с „и „и“ от т. 1 на Приложение I към Регламент (ЕО) № 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) № 552/2004 и (ЕО) № 216/2008 на Европейския парламент и на Съвета и Регламент (ЕИО) № 3922/91 на Съвета (Регламент (ЕС) 2018/1139)“.

 **2.** В ал. 2 се създава т. 6:

 „6. планери - клас (S).“

 **§ 2.** В чл. 5, ал. 1 се правят следните допълнения:

1. В т. 10 след думите „въздушни спортове“ се поставя запетая и се добавя „а в случай на парашутизъм - удостоверението се издава при спазване на изискванията на приложение VIII, подчаст „Д“, раздел 3, SPO.SPEC.PAR.100, SPO.SPEC.PAR.105 и SPO.SPEC.PAR.110 от Регламент (ЕС) 965/2012 на Комисията от 5 октомври 2012 година за определяне на технически изисквания и административни процедури във връзка с въздушните операции в съответствие с Регламент (ЕО) № 216/2008 на Европейския парламент и на Съвета (Регламент (ЕС) 965/2021);“.
2. В т. 11 след думите „въздушни спортове“ се поставя запетая и се добавя „а в случай на парашутизъм - удостоверението се издава при спазване на изискванията заложени в приложение VIII, подчаст „Д“, раздел 3, SPO.SPEC.PAR.100, SPO.SPEC.PAR.105 и SPO.SPEC.PAR.110 от Регламент № 965/2012 ;“.
3. В т. 12 след думите „въздушни спортове“ се поставя запетая и се добавя „а в случай на парашутизъм - удостоверението се издава при спазване на изискванията заложени на приложение VIII, подчаст „Д“, раздел 3, SPO.SPEC.PAR.100, SPO.SPEC.PAR.105 и SPO.SPEC.PAR.110 от Регламент № 965/2012“.

 **§ 3.** В чл. 8, т. 5 думите „(или му се признава одобрена система за качеството)“ се заменят с „ или оправомощено от него лице“.

 **§ 4.** В чл. 10 се правят следните допълнения:

1. В ал. 1, т. 1 след думите „главния директор на ГД „ГВА“ се добавя „или оправомощено от него лице“.
2. В ал. 2 след думите „главния директор на ГД ГВА“ се добавя „или оправомощено от него лице“.

**§ 5.** В чл. 12, ал. 2 думите „30 – дневен“се заличават, а след думите „отстраняването им“ се добавя „който е не по-малко от 10 работни дни и не-повече от 22 работни дни“.

 **§ 6.** В чл. 13, ал. 1 думите „5-дневен срок“ се заменят със „срок от 7 работни дни“.

 **§ 7.** В чл. 15, ал. 2 думите „10-дневен срок“ се заменят с „срок от 14 работни дни“.

 **§ 8.** В чл. 24 се правят следните изменения и допълнения:

1. Досегашният текст става ал. 1 и след думите „удостоверение за регистрация“ се добавя „и валидно удостоверение за летателна годност или друг равностоен документ, доказващ възможност за изпълнение на безопасен полет“.

2. Създава се ал. 2:

„(2) Удостоверения за летателна годност или други равностойни документи, издадени от чуждестранни компетентни органи, се признават за валидни в Република България, когато изискванията за летателна годност в държавата, чийто компетентен орган е издал съответния документ, съответстват на националните изисквания в Република България или ги надвишават“.

 **§ 9.** В чл. 43, ал. 2 думите „СлВС по букви "б" и "в" на Приложение ІІ на Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване и издаване на удостоверение за регистрация“ се заменят с „СлВС по букви "б" и "в" на Приложение I към Регламент (ЕС) № 2018/1139“

 **§ 10.** В чл. 45 се правят следните изменения и допълнения:

 1. Досегашният текст става ал.1 и в нея се правят следните изменения и допълнения:

 а) в т. 2:

 **аа)** в буква „б“ думите „качество и“ се заличават;

 **бб)** в буква „в“, подбуква“аа“ думите „или валидно техническо свидетелство, издадено по реда на Наредба № 25 от 2000 г. за определяне на летателна годност и вписване на национални и регистрационни знаци на свръхлеки въздухоплавателни средства (ДВ, бр. 19 от 2000 г.)“ се заличават.

 б) създават се т. 3-5:

 „3. валидна застрахователна полица или сертификат в потвърждение на това, че заявителят е застраховал отговорността си към трети лица;

 4. декларация от собственика, че осигурява водене и съхранение на техническата документация на въздухоплавателното средство съгласно определените правила в одобрен план за техническо обслужване;

 5. декларация от собственика, че разполага с актуални документи за летателна и техническа експлоатация на ВС.“

2. Създава се ал. 2:

„(2) В случаите на лизинг или наемане на СлВС в съответния договор следва да бъдат отразени правата и задълженията на собственика и държателя на СлВС относно осигуряване на безопасна експлоатация, поддържане на летателна годност, осигуряване на техническо обслужване и застраховане на СлВС.“

 **§ 11.** В чл. 71 след думите „главният директор на ГД „ГВА“ се добавя „или оправомощено от него лице“.

 **§ 12.** В чл. 74, ал. 1 се създават т. 6-8:

 „6. валидна застрахователна полица или сертификат в потвърждение на това, че заявителят е застраховал отговорността си към трети лица;

 7. декларация, че изпълнява отговорностите по поддържане на летателна годност;

 8. декларация за съответствие на актуалното ръководство за летателна експлоатация с актуалната конфигурация и наличното оборудване на въздухоплавателното средство.“

 **§ 13.** В чл. 80 се правят следните изменения и допълнения:

1. Досегашният текст става ал. 1 и се изменя така:

„Чл. 80. (1) Техническото обслужване на всяко СлВС се организира в съответствие с одобрен от главния директор на ГД „ГВА“ или оправомощено от него лице план за техническо обслужване, който съдържа всички повтарящи се сервизни бюлетини и директиви за летателна годност.“

1. Създават се ал. 2 и 3:

„(2) В плана за техническо обслужване могат да бъдат посочени дейности по техническо обслужване, които се извършват от пилота-собственик и доказателства за съответствие с изискванията на чл. 81, ал. 1, т. 1.

 (3) При промяна в плана за техническо обслужване, собственикът разработва доклад за съвместяване на стария и новия план за техническо обслужване. Промененият план за техническо обслужване се одобрява от главния директор на ГД „ГВА“ или оправомощено от него лице.“

 **§ 14.** В чл. 81, ал. 2, т. 2 думите „одобрена по реда на част М, подчаст F на Регламент (ЕО) № 2042/2003 г. на Комисията” се заменят с „одобрена по реда на Част САО, на Регламент (ЕС) № 1321/2014 на Комисията от 26 ноември 2014 година относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи.“

**§ 15.** В чл. 83 се създава т. 7:

„7. извършване на записи за изпълнение на предполетен преглед и зареждане на СлВС с гориво и работни течности в дневника на СлВС.“

 **§ 16.** В чл. 87, т. 6 думата „отчета“ се заменя с „отчета за маса и центровка, отразяващ конфигурацията и наличното оборудване на въздухоплавателното средство“.

 **§ 17.** В чл. 92, ал. 2 думите „чл. 74, ал. 2“ се заменят с „чл. 74, ал. 3“.

 **§ 18.** В чл. 94 се правят следните изменения и допълнения:

1. В ал. 1 се създава т. 7:

„7. в кабината на СлВС са налични предупредителни табели в съответствие с предписаните ограничения в ръководството за летателна експлоатация.“

 **2.** Създава се ал. 5:

 „(5) Срокът на валидност на удостоверение за летателна годност не се продължава, когато няма записи за извършено техническо обслужване и запис за пролетяно време в дневника на СлВС.“

 **§ 19.** В чл. 153, ал. 2 думите „на Приложение ІІ на Регламент 216/2008 от 20 февруари 2008 г. на Европейския парламент и на Съвета относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) 1592/2002 и Директива 2004/36/ЕО“ се заменят с „от т. 1 на Приложение І от Регламент 2018/1139“.

ПРЕХОДНИ И ЗАКЛЮЧИТЕЛНИ РАЗПОРЕДБИ

 **§ 20.** В Наредба № 27 от 31.03.2000 г. за авиационните учебни центрове (обн., ДВ, бр. 32 от 2000 г., доп., бр. 85 от 2001 г., бр. 22 от 2007 г., изм., бр. 40 от 2007 г., изм. и доп., бр. 47 от 2008 г., изм., бр. 14 от 2009 г., изм. и доп., бр. 86 от 2010 г., бр. 67 от 2013 г., изм., бр. 40 от 2018 г., изм. и доп., бр. 53 от 2018 г.) се правят слените изменения и допълнения:

 1. В чл. 62, ал. 1, т. 3 се отменя.

 2. В чл. 66, ал. 2:

 а) в т. 1, в края на текста се поставя запетая и се добавя „когато образованието е придобито извън територията на Република България“.

 б) в т. 5 след думите „инструкторски права“ се поставя запетая и се добавя „когато не е издаден от ГД „ГВА“.

**§ 21.** „Организации за техническо обслужване, одобрени по реда нa част М, подчаст F на Регламент (ЕС) № 1321/2014 на Комисията от 26 ноември 2014 година относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи могат да извършват техническо обслужване на СлВС до 24.03.2022 г.“